Le insurrection esseva un parte del movimento de resistentia in Polonia a iste periodo. Le combattentes polonese, mal armate (solmente un parve parte de truppas possedeva armas de mano - le alteres debeva ganiar armas german), resisteva usque a 2 de octobre 1944, 63 dies in total - perdente 18 000 soldatos occidite, 25 000 ferite e c. 200 000 civiles morte, assassinate soventemente in executiones massive per truppas german e unitates russe renegate RONA. Le armea german perdeva c. 17 000 soldatos cadite e 9 000 ferite. Post le insurrection occurreva un destruction intendite quasi complete de Varsovia, estimate a 85% de omne edificios, que converteva le citate in un mar de ruinas.